Erineva saastumisastmega pindade puhastamiseks võiks kasutada eri värvi koristusvahendeid. Koristamisel peab järgima aseptilist töökorraldust. See tähendab, et alustatakse alati puhtamast ja liigutakse mustemale alale. Sellest tulenevalt peaks koostatama ruumide ning seejärel ka ruumi sisene puhastusjärjekord. Ruumid, millele on asetatud suuremad puhtusnõuded, tuleks alati puhastada esimesena, alustades kirurgia kabinetist ning lõpetades ooteruumiga.